En kvinde i 30'erne anmeldte lørdag eftermiddag, at hun under karnevallet blev voldtaget. Der gik ikke mere end et par timer, før politiet også fik en henvendelse fra en kvinde i tyverne, der anmeldte et voldtægtsforsøg. - Der er på nuværende tidspunkt ikke noget, der kæder de to sager sammen, siger vicepolitiinspektør, Poul Severinsen. Politiet har afspærret det området i nærheden af Vesterbro, hvor kvinden i 30'erne forklarede, hun blev voldtaget. Her er teknikere i gang med at undersøge stedet nærmere. Kvinden i 20'erne har forklaret politiet, at voldtægtsforsøget også fandt sted i forbindelse med karnevalsruten, fortæller Poul Severinsen. Han vil dog ikke komme nærmere ind på flere detaljer i sagen, før der er foretaget flere undersøgelser.

Referat:
En kvinde i 30'erne har anmeldt en voldtægt, mens en anden kvinde har anmeldt voldtægtsforsøg i forbindelse med Aalborg Karneval.